Cayetano Taboada Sotelo

Cayetano Manuel Taboada Sotelo, nado en Codeseda (A Estrada) o 18 de febreiro de 1817 e finado na mesma parroquia o 19 de marzo de 1899Necrolóxica en Gaceta de Galicia, 23-3-1899, p. 3., foi un avogado e político galego.

 Traxectoria 
Fillo de Luis Taboada Baamonde e de María Antonia Joaquina Vázquez Sotelo Losada, neto de Pedro Antonio Taboada e de Ana María Baamonde Cortes e de Antonio Miguel Vázquez Sotelo Mariño de Lobeira e de Manuela Antonia Jacoba Losada Navia. Estudou na Universidade de Santiago de Compostela, onde obtivo o grao de bacharel en leis. Foi aprobado para avogado da Audiencia Territorial da Coruña o 8 de xullo de 1841.

Foi concelleiro e primeiro tenente de alcalde da Estrada (1846) e logo procurador síndico (1849). Foi secretario xeral da Xunta de agricultura, industria e comercio da provincia de Ourense en 1860. No Sexenio Democrático foi militante do Partido Liberal, elixido deputado provincial en 1871, 1872 e 1873 o 28 de xullo de 1871 foi nomeado presidente da Deputación de Pontevedra.

Como concelleiro e tenente de alcalde da Estrada promoveu a construción das pontes de Abragan en Codeseda e de Liñares e mandou construír a ponte sobre o río Umia na parroquia de Souto, facendo colocar unha pedra coa inscrición: "Este puente se construyó por disposición del alcalde licenciado don Cayetano Taboada Sotelo año 1847".
Vida persoal

Casou con Magdalena Rivas Martínez, filla de Francisco María Rivas Taboada, o 9 de xullo de 1855.

 Notas 

 Véxase tamén 
 Ligazóns externas 
 Biografía na web codeseda.com

Categoría:Presidentes da Deputación de Pontevedra
Categoría:Nados na Estrada
Categoría:Nados en 1817
Categoría:Finados en 1899
Categoría:Personalidades de Galicia sen imaxes finados hai máis de 80 anos